Leopold Scholtz: ‘Demokrasie’ by Russe net Poetin se idees | Netwerk24
Op parool, ja, maar word nie dopgehou
Dit is weens twis oor opsporingstoestelle, berig Leanne George.
Van ’n Lamborghini tot 'n Corsa Light...
Geregtigheid het dalk geskied ná ’n hofstryd van ses jaar, maar dit gaan steeds nie sy meer as halfmiljoen rand terugbring nie, het Jurie Boshoff, die afgelope week aan Rapport gesê.
SA sê: Dankie, Ruan!
Die monster-skop van Ruan Combrinck wat Saterdagaand Ellispark op sy kop omgekeer het, het meer as net die Leeus se aanspraak op ’n eerste Superrugby-titel gered.
Gesigte trek oor blaser se besluite
“Ons was gelukkig om te kon wegkom met dié een.” Só het Johan Ackermann, die Leeus se afrigter, Saterdagaand gesê.
’Saders storm voort in stormweer
Op ’n sopnat veld en met reën wat onophoudelik neergesif het, het Saterdag se Superrugby-kwarteindstryd tussen die Crusaders en die Highlanders vir ’n klassieke natweer-wedstryd gesorg.
Wenke vir Spaarmaand #18: Lig die glas... stadiger
’n Glasie wyn of ’n bier maak maar altyd deel uit van enige geselligheid. Maar drank is duur - hoe bespaar mens sonder om na kraanwater oor te skakel? Ons gee vir jou Spaarmaand-wenke.
Kyk uit vir skelms as jy van plan af koop
Huiskopers wat van die plan af koop – of voordat hul huis gebou is – moet daarop voorbereid wees dat daar ’n paar geldelike kwessies is wat hulle in die gesig staar wat kopers van bestaande huise nie hoef te hanteer nie. So sê Shaun Rademeyer, bestuu
Is dit wel die moeite werd om bewaar te word?
Daar is telkens oomblikke dat ons met dié vraag gekonfronteer word – en dis nooit maklik nie. Dit kan ’n mens ver laat wonder, selfs besluite laat neem wat jou hele lewe kan verander.
Afrikaans is nie skuldig nie
Afrikaners het vir prof. Jonathan Jansen (Rapport, 16 Julie) en soveel ander landgenote baie seer veroorsaak deur die dwaasheid van apartheid. MyStem
Kla dan ook vir Cyril aan
Die brief “Gewonde Zuma is nou eers gevaarlik” (16 Julie) het betrekking.
Bringer van slegte nuus
Die bekroonde skrywer François Bloemhof het ’n verhaal vir ‘Weekliks’ geskryf. Boeke
Hans Pienaar is ’n joernalis en veelsydige skrywer wat al dramas, kortverhale, romans en poësie gepubliseer het. In 1986 het hy met Die lewe ondergronds, ’n kortverhaalbundel, gedebuteer.
Debuutbundel eis die aandag van al jou sintuie
Die ding met ’n shout op ’n buiteblad van ’n boek is dat dit jou verwagting van die boek kan beduiwel.
Leopold Scholtz: ‘Demokrasie’ by Russe net Poetin se idees
Wat behels die demokratiese stelsel? Nie wat die mense in Amerika en Europa daaronder verstaan nie – dít is ’n “pseudo-demokrasie”.Dit is wat deesdae toenemend in die kringe rondom pres. Wladimir Poetin van Rusland gehoor kan word. Soos by Aleksander Bastrikin, hoof van die Russiese ondersoekkomitee, ’n magtige liggaam wat ’n soort alternatiewe openbare vervolgingsgesag vorm, regstreeks aan Poetin verslag doen en volgens kritici sy persoonlike justisie-apparaat vorm.Bastrikin het vandeesweek ’n artikel in die koerant Kommersant geskryf wat ongetwyfeld ook Poetin se idees weerspieël. Dit wys dat Rusland op pad na ’n totalitêre diktatuur is.Rusland moet hom van die Westerse “pseudo-demokrasie” en dié se “pseudo-liberalisme” afwend, skryf Bastrikin. Die demokrasie moet op die algemene belang gerig word, nie op absolute vryheid en die willekeur van individuele lede van die samelewing nie.Dus pleit hy vir ’n streng ideologiese opvoeding van die jeug ooreenkomstig Poetin se idees om hulle weerbaar te maak teen die Westerse ideologiese aanslag. Dit moet strafbaar word om “historiese feite” te ontken, soos dat die Krim hom in 2014 “vrywillig” by Rusland aangesluit het.(Dit volg trouens op ’n groeiende veldtog om Josef Stalin se historiese erfenis te rehabiliteer en sy misdade te ontken.)Bastrikin het ook ’n beperking op toegang tot die internet in die vooruitsig gestel.Bastrikin het ook ’n beperking op toegang tot die internet in die vooruitsig gestel. Die internet word vir die Weste se ideologiese offensief teen Rusland misbruik, meen hy.As pertinente voorbeelde noem hy die argwaan in die Weste dat Russiese soldate vir die neerskiet van Malaysian Airlines se vlug MH17 van Amsterdam na Kuala Lumpur in Julie 2014 verantwoordelik was, die suspisie dat Russiese agente die dissident Aleksander Litwinenko met die gifstof polonium vermoor het, en die bewerings dat Rusland Fifa omgekoop het vir die gee van die Wêreldbekersokkertoernooi van 2018.Hy skryf veral Amerika bestee jaarliks “miljarde” aan die opstook van “anti-Russiese gevoelens” in Rusland se buurlande. Hy beweer ook dat die uiteenval van die Sowjetunie einde 1991 “ ’n element was van die eerste, voorlopig nog verborge fase van die inligtingsoorlog” teen Rusland.Woorde soos dié vind geredelik ingang by die breë Russiese publiek. Die Russe is ’n uiters trotse volk. Ondanks die feit dat die kommunisme en die nasionalisme teoreties teenpole was, is die Russiese nasionalisme voor 1991 juis gevoed deur die feit dat hul land, danksy die kommunisme, ’n supermoondheid was.Dus was die smadelike einde van die Sowjetunie en die feit dat die moondheid in 15 brokstukke (waarvan Rusland die grootste is) uiteengeval het, vir die Russe ’n verskriklike vernedering. Die meeste Russe beskou state wat nou onafhanklik is, soos die Oekraïne en Wit-Rusland, nie eens as aparte lande nie, maar as deel van hulself.Poetin teer duidelik hierop om sy eie mag te versterk.
Kyk: Klein Aubrey se Spider-Man-been
Amor se ‘skellery’: Eg of gedokter?
Idali se roudiens: ‘Party sondes het groter gevolg’